b'\n_START_ARTICLE_\nAC HaKi\n_START_SECTION_\nHistoria\n_START_PARAGRAPH_\nHakunilan Kisa ry liittyi Suomen Salibandyliiton j\xc3\xa4seneksi vain kolme vuotta liiton perustamisen j\xc3\xa4lkeen, vuonna 1989. Seuran miesten edustusjoukkue nousi Salibandyliigaan ensimm\xc3\xa4isen kerran vuonna 2000 ja jatkoi siell\xc3\xa4 kauden 2004\xe2\x80\x932005 loppuun. Kaudella 2005\xe2\x80\x932006 miehet pelasivat I-divisioonassa, jonka p\xc3\xa4\xc3\xa4tteeksi AC HaKi nousi takaisin Salibandyliigaan vuosille 2006-2011. Kev\xc3\xa4\xc3\xa4ll\xc3\xa4 2011 joukkue putosi Salibandyliigasta eik\xc3\xa4 tulevan kauden I-divisioonan joukkuetta saatu kasaan. AC HaKi luopui sarjapaikasta ja uudeksi edustusjoukkueeksi tuli IV-divisioonan joukkue, jonka pohjalta alkoi uusi nouseminen. Kaudella 2012-2013 AC HaKin miesten edustusjoukkue nousi III-divisioonaan ja kaudella 2013\xe2\x80\x932014 toteutui nousu II-divisioonaan._NEWLINE_AC HaKissa on pelaajauransa aloittanut ja pelannut moni Suomen salibandyn kirkkaimmista t\xc3\xa4hdist\xc3\xa4 kuten maalivahtilegenda Henri Toivoniemi , jonka saavutuksiin kuuluu mm. 3 MM-kultaa, 3 MM-hopea ja MM-pronssi.\n_START_SECTION_\nMiehet\n_START_PARAGRAPH_\nSeuran miesten edustusjoukkue pelaa kaudella 2019\xe2\x80\x932020 II-divisioonan A-tasolla. Joukkueessa pelaa useita entisi\xc3\xa4 liigapelaajia.\n_START_SECTION_\nNaiset\n_START_PARAGRAPH_\nSeuran naisten edustusjoukkue pelaa kaudella 2019\xe2\x80\x932020 toiseksi korkeinta sarjatasoa II-divisioonaa.\n_START_SECTION_\nOrganisaatio\n_START_PARAGRAPH_\nAC HaKin toimintaa johtaa seuran hallitus sek\xc3\xa4 joukkueiden edustajista koostuva johtokunta.'